b"\n_START_ARTICLE_\nKnighton, Powys\n_START_SECTION_\nZgodovina\n_START_PARAGRAPH_\nNaselje je bilo morda ustanovljeno zaradi dodelitve zemlji\xc5\xa1\xc4\x8da svobodnjakom.  _NEWLINE_Prebivalci so Knighton\xc4\x8dani._NEWLINE_Prazgodovina Knightona je nejasna, vendar je nekaj lokalnih znakov: hrib Caer Caradoc (\xc5\xbeeleznodobno gradi\xc5\xa1\xc4\x8de, povezano s Karadokom ali Karatakom) je 3 km stran tik ob cesti proti mestu Clun.  Watling Street, rimska cesta, poteka le nekaj kilometrov proti vzhodu pri Leintwardinu. Vsa naselja okrog obmo\xc4\x8dja Knighton so morda bila del \xc5\xbeeleznodobnega kraljestva keltskega ljudstva Cornovii, ki je bilo sestavljeno iz dana\xc5\xa1njih okro\xc5\xbeij Cheshire, Shropshire, North Staffordshire, North Herefordshire, dela Powysa in Worcestershire._NEWLINE_Knighton je znan po dobro ohranjenem Offovem nasipu.  Watov nasip poteka vzporedno z Offovim le nekaj kilometrov proti vzhodu. Zemeljska dela potekajo od severa proti jugu vzdol\xc5\xbe angle\xc5\xa1ko-vali\xc5\xbeanske meje od Basingwerka v bli\xc5\xbeini Holywella do Oswestryja. Jarki, dva normanska gradova, zgrajena v 12. stoletju, so najstarej\xc5\xa1i ohranjeni deli sodobnega Knightona. Mesto je postalo okro\xc5\xbeje leta 1203 z listino, ki je omogo\xc4\x8dila tedensko trgovanje in letni sejem.  Grad je leta 1402 zasedel Owain Glynd\xc5\xb5r. Grad in velik del mesta je uni\xc4\x8dil.  Glavna bitka med uporom se je odvijala istega leta pri Pillethu (vali\xc5\xbeansko Bryn Glas), 5 km ju\xc5\xbeno od mesta._NEWLINE_Mestna cerkev izvira iz 11. stoletja, vendar je bil velik del obnovljen v 19. stoletju. Je ena od le dveh v Walesu, posve\xc4\x8dena svetemu Edvardu; zavetnik Anglije pred svetim Jurijem. Predanost angle\xc5\xa1kemu svetniku je znak dvojne angle\xc5\xa1ko-vali\xc5\xbeanske narave mesta, ki ni bil zakonsko re\xc5\xa1en do leta 1535, ko je bil Knighton dokon\xc4\x8dno potrjen kot del Walesa z zakonom zveze. Ima tudi kapelo Janeza Krstnika in majhno katoli\xc5\xa1ko cerkev._NEWLINE_Knighton je bil v 15. stoletju uspe\xc5\xa1en kot sredi\xc5\xa1\xc4\x8de trgovine z volno . Pozneje je bil pomembna to\xc4\x8dka na dveh poteh iz Dovra prek Montgomeryja v Hereford in iz Londona v Aberystwyth. Sicer je bil Knighton oddaljen od sredi\xc5\xa1\xc4\x8d trgovine. \xc5\xbdelezni\xc5\xa1ka revolucija je dosegla mesto v 1850-ih. Gradnja \xc5\xbeeleznice je bila ekonomsko upravi\xc4\x8dena le zaradi podjetni\xc5\xa1kega zagona. Knightonsko \xc5\xbeelezni\xc5\xa1ko dru\xc5\xbebo so ustanovili lokalni lastniki zemlji\xc5\xa1\xc4\x8d in poslovne\xc5\xbeev. Zgrajena je bila proga od Craven Armsa do mesta. Delo se je za\xc4\x8delo avgusta 1858 in kon\xc4\x8dalo marca 1861. Postaja je bila zgrajena leta 1865. _NEWLINE_Da bi proslavili ustoli\xc4\x8denje britanske kraljice Elizabete II. leta 1953, so bili v zimzeleni gozd na hribu severno od mesta posajeni listavci.\n_START_SECTION_\nGeografija\n_START_PARAGRAPH_\nKnighton je 220 km oddaljen od Londona, 138 km od vali\xc5\xbeanskega sredi\xc5\xa1\xc4\x8da Cardiffa in 31 km od ob\xc4\x8dinskega sredi\xc5\xa1\xc4\x8da Llandrindod Wells. Manj\xc5\xa1i del Knightona, ki le\xc5\xbei v Shropshiru, ima okrajno upravno sredi\xc5\xa1\xc4\x8de Ludlow,  oddaljeno 26 km, in okraj mesto Shrewsbury 55 km stran. Knighton je gru\xc4\x8dasto naselje s sredi\xc5\xa1\xc4\x8dem okrog stolpa z uro in se je razvil vzdol\xc5\xbe osrednje ceste.\n_START_SECTION_\nGeologija in geomorfologija\n_START_PARAGRAPH_\nKnighton je redko poseljeno obmo\xc4\x8dje sredi Walesa in angle\xc5\xa1ke meje. Zanj je zna\xc4\x8dilna gri\xc4\x8devnata planota z ozkimi re\xc4\x8dnimi dolinami v osi vzhod\xe2\x80\x93zahod. Na zahodu se tla strmo dvigajo proti Radnor Forestu, na severu mehkeje do vrha Clun Forest. Proti vzhodu gri\xc4\x8devje ne\xc5\xbeno pada na Shropshirsko ni\xc5\xbeino. Ju\xc5\xbeno od mesta je hrib Llan Wen Hill. Sredi\xc5\xa1\xc4\x8de mesta je na okoli 174 metrov nadmorske vi\xc5\xa1ine, okoli\xc5\xa1ki hribi \xe2\x80\x93 najvi\xc5\xa1ji je Bailey Hill \xe2\x80\x93 pa se dvignejo na 418 m. Edina ve\xc4\x8dja reka je Teme._NEWLINE_Knighton temelji na ludlovijanskih kamninah iz obdobja silur in je bil blizu ju\xc5\xbenega roba ledenega pokrova v zadnji ledeni dobi (poledenitev Wisconsina).\n_START_SECTION_\nPodnebje\n_START_PARAGRAPH_\nPovpre\xc4\x8dne vrednosti temperatur in padavin, izmerjene med letoma 1971 in 2000 na vremenski postaji v Shawburyju, so med 5 in 15 \xc2\xb0C. \xc4\x8ceprav je oddaljena 56 km, je najbli\xc5\xbeja meteorolo\xc5\xa1ka postaja in ima podobno podnebje. Knighton le\xc5\xbei v senci Kambrijskega gorovja, zato je nekoliko toplej\xc5\xa1i in precej bolj suh (popre\xc4\x8dje 653 mm de\xc5\xbeja) od povpre\xc4\x8dja v Walesu.\n_START_SECTION_\nUprava\n_START_PARAGRAPH_\nPo zakonu o zvezi je bil Knighton skoraj 450 let del tradicionalne \xc5\xbeupanije Radnorshire. Podobno kot pri \xc5\xa1tevilnih starih okro\xc5\xbejih je prenehal obstajati leta 1974 in bil vklju\xc4\x8den v okro\xc5\xbeje Powys. [19]_NEWLINE_Mestni svet ima 13 svetnikov, ki izvolijo \xc5\xbeupana. Mestna oblast je v rokah okro\xc5\xbenega sveta Powysa. Nad njim je dr\xc5\xbeavni zbor Walesa._NEWLINE_Knighton spada v westminstrsko volilno enoto Brecon in Radnorshire.\n_START_SECTION_\nAngle\xc5\xa1ki del\n_START_PARAGRAPH_\nNekaj cest in hi\xc5\xa1, ki le\xc5\xbeijo \xc4\x8dez mejo v Angliji, so del civilne \xc5\xbeupnije Stowe v grofiji Shropshire. To je del westminstrske volilne enote Ludlow.\n_START_SECTION_\nPobratena mesta\n_START_PARAGRAPH_\nKnighton je od avgusta 2009 pobraten z majhnim bretonskim mestom Varades.\n_START_SECTION_\nDemografija\n_START_PARAGRAPH_\nPo popisu iz leta 2011 je imel Knighton 3007 prebivalcev. Suhi statisti\xc4\x8dni podatki potrjujejo po\xc4\x8dasno rast \xc5\xa1tevila prebivalcev od za\xc4\x8detka 19. stoletja. Knighton\xc4\x8dani se ne izrekajo tako pogosto za Vali\xc5\xbeane kot drugi predeli Walesa. Prav tako je bolj homogen in ima vi\xc5\xa1jo stopnjo zaposlenosti.\n_START_SECTION_\nZanimivosti\n_START_PARAGRAPH_\nV mestu so vidni ostanki dveh zgodnjih grajskih poslopij mota. Eno je Bryn-y-Castell, drugo se skriva za gasilskim domom v zasebnem vrtu. _NEWLINE_Zunaj Knightona je observatorij s teleskopom, najve\xc4\x8djo evropsko kamero obskuro in planetarij. Opazovalnica je del projekta Spaceguard ZK, ki i\xc5\xa1\xc4\x8de asteroide, ki bi lahko ogrozili Zemljo._NEWLINE_Stolp z uro \xe2\x80\x93 podoben je v Rhayaderju, mestu Hay-on-Wye in Machynllethu \xe2\x80\x93 je bil zgrajen leta 1872 in je osrednji simbol mesta._NEWLINE_Knighton je na sredini ali za\xc4\x8detku dveh pe\xc5\xa1poti; Glynd\xc5\xb5r's Way in Offa's Dyke. Offa's Dyke Association je center za obiskovalce v mestu in je bil slovesno odprt leta 1971.  Velik del poti lahko uporabljajo tudi jezdeci in vozila. V bli\xc5\xbeini potekata tudi poti Jack Mytton in Wat's Dyke.\n_START_SECTION_\nGospodarstvo\n_START_PARAGRAPH_\nMesto ima \xc5\xa1tevilne trgovine, v katerih kupujejo prebivalci pode\xc5\xbeelskega zaledja in zaposlujejo 18\xc2\xa0% aktivnega prebivalstva. Knighton ima malo industrije. Ve\xc4\x8dina mladih ga zapusti po dokon\xc4\x8danem \xc5\xa1olanju. Turizem je klju\xc4\x8dnega pomena. Leta 2001 je bil ogro\xc5\xbeen zaradi epidemije slinavke in parkljevke leta 2001._NEWLINE_\xc4\x8ceprav so pla\xc4\x8de nizke, ima Knighton (2001) samo 2,88\xc2\xa0% nezaposlenih."